proxectonos/corpus_dominio_legal_administrativo_tmp huggingface dataset:
03/01/2022 | Administración LocalMunicipal
A Pobra do Caramiñal
Nomeamento de axente de policía local por turno de mobilidade

Pola presente dase publicidade ao contido da resolución desta Alcaldía n.º 2021-1137, de data 28/12/2021, relativa ao nomeamento dun axente de Policía Local por turno de mobilidade, cuxa parte dispositiva recolle que: “Primeiro.- Elevar a definitiva a proposta realizada polo director xeral da AGASP e en consecuencia proceder ao nomeamento como funcionario de carreira deste Concello a D. Darwin Alfredo Whitham Arceiz, con DNI ***6609** no seguinte posto: O funcionario deberá cesar no seu destino actual no prazo de tres días hábiles a computar desde o día seguinte á publicación da presente resolución no Boletín Oficial da Provincia da Coruña. O prazo para a toma de posesión no novo destino será dun mes, que comezará a contarse a partir do día seguinte ao de cese.” O que se fai público para os efectos do artigo 62 do texto refundido da Lei do Estatuto básico do empregado público, aprobado polo Real decreto lexislativo 5/2015, do 30 de outubro, e do artigo 60 da Lei 2/2015, do 29 de abril, do emprego público de Galicia. Na Pobra do Caramiñal, a 29 de decembro de 2021 o alcalde asdo. José Luis Piñeiro García
03/01/2022 | Administración LocalConsorcios
Consorcio As Mariñas
Anuncio de aprobación inicial do Padrón fiscal da taxa pola recollida de residuos sólidos urbanos correspondente ao cuarto trimestre do ano 2021 que rexera para o Concello de Culleredo

O Presidente do Consorcio “As Mariñas” mediante Resolución de data 27/12/2021, aprobou inicialmente o Padrón fiscal da taxa pola recollida de residuos sólidos urbanos correspondente ó cuarto trimestre do ano 2021, que rexerá para o Concello de Culleredo. O Padrón quedará exposto ó público na Sede do Consorcio, sita no Lugar de Bos, Naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, de 16 de decembro- e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 28 de decembro de 2021 O Presidente José Antonio Santiso Miramontes
03/01/2022 | Administración LocalMunicipal
Fene
Secretaría
Aprobación padrón fiscal correspondente ao 1º trimestre das Escolas Culturais e Deportivas, curso 2021/2022

Asunto: aprobación padrón fiscal correspondente ao 1º trimestre das Escolas Culturais e Deportivas, curso 2021/2022 Por Resolución da Alcaldía núm.1615/2021, de 28 de decembro, aprobouse o padrón fiscal correspondente ao 1º trimestre das Escolas Culturais e Deportivas, curso 2021/2022. Exposición: Os padróns quedarán expostos ao público no Concello durante o prazo de 1 MES, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, todos os interesados poderán interpoñer as reclamacións ou alegacións que consideren pertinentes ante a Alcaldía. Recursos: Contra as débedas consignadas no padrón contributivo e notificadas colectivamente mediante o presente anuncio, os interesados poderán interpoñer os seguintes recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo dun mes contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo no prazo de dous meses a contar dende o día seguinte ao da notificación da dita resolución, ou no prazo de seis meses a contar dende o día seguinte ao de aquel no que se teña producido o acto presunto, segundo establece o artigo 46.1 da Lei 29/98, do 13 de xullo, reguladora da xurisdicción contencioso-administrativa. Sen perxuizo de que poidan exercitar calquera outro que estime procedente. Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 28 de decembro de 2021 O alcalde Asdo.: Juventino José Trigo Rey
03/01/2022 | Administración LocalMunicipal
O Pino
Aprobación inicial da Modificación da ordenanza fiscal reguladora da taxa de abastecemento de auga.

O Pleno municipal, na sesión ordinaria que tivo lugar o día 29 de decembro de 2021, acordou aprobar inicialmente a modificación da tarifa establecida na ordenanza fiscal reguladora da taxa por abastecemento de auga. O que se fai público polo prazo de trinta días hábiles, contados a partir da publicación deste anuncio no BOP, para os efectos de que os interesados poidan examinar o expediente e formular as reclamacións que estimen pertinentes, de conformidade co disposto no artigo 49 b) da Lei 7/1985, do 2 de abril, reguladora das bases de réxime local. Este acordo provisional entenderase definitivamente aprobado, se rematado o prazo de exposición ao público non se presentara ningunha reclamación, tal e como dispón o parágrafo final da letra c) do referido artigo 49 da Lei reguladora das bases de réxime local. O Pino, 29 de decembro de 2021. O alcalde Manuel Taboada Vigo
03/01/2022 | Administración LocalMunicipal
Mugardos
Delegación de funcións da alcaldía na 1ª tenente de alcalde o 3 de xaneiro de 2022

O Sr. Alcalde do Concello de Mugardos, con data 28.12.2021, dictou a Resolución que de seguido se transcribe: “RESOLUCION DA ALCALDIA Nº 2021/1378.- Asunto: DELEGACIÓN DE FUNCIÓNS DA ALCALDÍA NA 1ª TENENTE DE ALCALDE O 3 DE XANEIRO DE 2022 Tendo que ausentarme do municipio o 3 de xaneiro de 2022, por asuntos persoais. Pola presente, e de acordo co establecido no artigo 63 da Lei de administración local de Galicia, nos artigos 44 e 47.1 e 2 do Regulamento de organización, funcionamento e réxime xurídico das corporacións locais e nos artigos 8 e 90 do Regulamento Orgánico Municipal (ROM), RESOLVO: Primeiro.- Delegar a totalidade das miñas funcións na 1ª Tenente de Alcalde, Dna. JULIA MARIA CARMEN RAZVAN CONSTANTIN BOLASELL CASAREJOS, o 3 de xaneiro de 2022. Na documentación elaborada farase constar a autorización de dita delegación. Segundo.- Da presente resolución darase conta ó Pleno da Corporación na primeira sesión que este celebre, notificarase persoalmente á interesada, e publicarase no Boletín Oficial da Provincia, sen prexuízo da súa efectividade dende o día seguinte ó da data da mesma. Mugardos, asinado dixitalmente na data que figura na marxe polo alcalde.” Asinado dixitalmente polo sr. Alcalde, D. Juan Domingo de Deus Fonticoba, en data 29 de decembro de 2021.
24/01/2022 | Administración LocalMunicipal
A Coruña
Alcaldía
Delegación no titular da Dirección de Cultura dos expedientes de reintegro de subvencións

Delegación no titular da Dirección de Cultura dos expedientes de reintegro de subvencións. A Xunta de Goberno Local, en sesión ordinaria de 19 de xaneiro de 2022, adoptou, entre outros, os seguintes acordos: “Delegar no titular da Dirección de Cultura a xestión e resolución dos expedientes de reintegro das subvencións concedidas na súa Área cuxa contía non supere os trescentos mil euros.” A Coruña, 20 de xaneiro de 2022. O Concelleiro-secretario Juan Manuel Díaz Villoslada
24/01/2022 | Administración LocalMunicipal
Porto do Son
Aprobación Padrón Fiscal SAF decembro 2021

A Concelleira Delegada de Facenda, Persoal, Administración, Rexeneración de Núcleos Rurais e Cambio Climático do Concello de Porto do Son, en virtude das delegacións conferidas por Decreto de Alcaldía 553/2019, ditou Resolución o 18.01.2022, aprobando o padrón definitivo do prezo público pola prestación do Servizo de Axuda no Fogar correspondente ao mes de decembro de 2021, por un importe total de 5.768,54 €. O que se fai público para xeral coñecemento, sinalando que este edicto ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Contra esta resolución poderá interpoñerse recurso de reposición ante o Alcalde- Presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de publicación deste anuncio. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Porto do Son, 18 de xaneiro de 2022. A Concelleira Delegada, Mª José Maneiro Quintáns
24/01/2022 | Administración LocalMunicipal
Oza-Cesuras
Aprobación do padrón de contribuíntes da taxa pola prestación de servizos de limpeza de pozos negros, fosas septicas, solares e servizos similares, exercicio de 2021

ÓRGANO E DATA DE APROBACIÓN: Xunta de Goberno Local, sesión do 30 de decembro de 2021. NORMATIVA REGULADORA E EFECTOS: Artigo 102 e concordantes da Lei Xeral Tributaria. PRAZO DE EXPOSICIÓN: 15 días. Oza-Cesuras, 19 de xaneiro de 2022. O ALCALDE, Asdo.- José Pablo González Cacheiro
24/01/2022 | Administración LocalMunicipal
Cerceda
Intervención
Decreto de aprobación das taxas da piscina e ximnasio municipal de xaneiro 2022

Aprobación de padrón fiscal O decreto da Alcaldía 29/2022, do 17/01/2022, aprobou o padrón da taxa municipal de ximnasio e piscina municipal, correspondente ó mes de xaneiro de 2022, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario será de dous meses, a contar dende o día seguinte ó da finalización do período de exposición pública. O pagamento farase mediante domiciliación bancaria. Contra as liquidacións da taxa por prestación do servizo público de piscina e ximnasio municipal incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, do 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes, contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-Administrativo da Coruña, no prazo de dous meses, contados dende o seguinte ó da notificación da resolución do recurso de reposición, ou no prazo de seis meses, a contar dende o día seguinte a que deba terse resolto por silencio o recurso potestativo de reposición, que será dun mes, a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, do 13 de xullo, da Xurisdición Contencioso-Administrativa. Todo isto sen perxuício de que se poida interpoñer calquera outro que estime convinte en defensa dos seus intereses. Cerceda, 19 de xaneiro de 2022. Catrina Queijo García Alcaldesa en funcións (art.47.2 II ROF)
24/01/2022 | Administración LocalMunicipal
Porto do Son
Aprobación do padrón fiscal da taxa CDM de xaneiro 2022

Aprobación de padróns fiscais A concelleira delegada do Concello de Porto do Son ditou resolución o 18.01.2022, aprobando o padrón fiscal da taxa pola prestación de servizos no Complexo Deportivo da Piscina Municipal correspondente ao mes de xaneiro de 2022, resolvendo: Primeiro. –Aprobar os recibos en concepto de taxa pola prestación de servizos do Complexo Deportivo da Piscina Municipal de Porto do Son durante o período correspondente ó mes de xaneiro de 2022, que comeza co abonado con código número 2 e termina co abonado con código número 2.377, totalizando 420 abonos por importe de 13.637,80 €. Segundo. –Aprobar os recibos do mes de xaneiro de 2022 en concepto de matrícula, totalizando 3 altas, por importe de 89,70 €; xa incluídos no importe anterior. Terceiro. –Aprobar os gastos de xestión (comisións) do Padrón de xaneiro de 2022, totalizando un total de 420 abonos, por importe de 20,33 € e aprobar os gastos de xestión (comisións) por devolución de recibos por un total de 0,08 € + IVE, por recibo devolto. Cuarto. –Dar conta deste acordo á Tesourería e Intervención Municipais. Na aplicación do artigo 37 da Ordenanza xeral de xestión, recadación e inspección dos tributos e doutros ingresos de dereito público do Concello de Porto do Son, o padrón exponse ao público polo prazo dun mes, contado a partir do día seguinte ao da publicación do presente edicto, que ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Durante este prazo, os interesados poderán solicitar información sobre as liquidacións recollidas no padrón fiscal e presentar as reclamacións ou observacións que estimen oportunas. De conformidade co establecido no artigo 108 da Lei 7/1985, do 2 de abril, reguladora das Bases do Réxime Local, contra as liquidacións contidas no padrón fiscal os suxeitos pasivos e demais persoas lexitimadas poderán formular, perante a Alcaldía e dentro do prazo dun mes (contado dende o día seguinte ao da finalización do período de exposición pública) o recurso de reposición regulado no artigo 14.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. Porto do Son, 18 de xaneiro de 2022. A concelleira delegada M.ª José Maneiro Quintáns
24/01/2022 | Administración LocalMunicipal
Mesía
Convocatoria do proceso selectivo para a contratación temporal dun/dunha traballador/a social e a creación dunha bolsa de emprego

Por Decreto da Alcaldía núm.09/2022, do 20 de xaneiro de 2022, aprobáronse as bases e convocouse proceso selectivo para a contratación laboral temporal dun/dunha traballador/a social para cubrir a baixa da titular e a creación dunha bolsa de emprego. O prazo de presentación da solicitudes é de sete días naturais, contados dende o seguinte ó da publicación do presente anuncio no Boletín Oficial da Provincia. As bases están a disposición dos/as interesados/as na páxina web municipal (www.concellodemesia. gal) e no taboleiro de edictos do concello. Mesía, 20 de xaneiro de 2022. Asdo. Mariano Iglesias Castro. Alcalde.
24/01/2022 | Administración LocalMunicipal
As Somozas
Exposición pública de aprobación do padrón fiscal polo subministro de auga potable do 4º trimestre de 2021

Aprobado por Resolución da Alcaldía de data 19 de xaneiro de 2022 o resumo de facturación e padrón de contribuíntes da taxa polo subministro de auga potable correspondente ao 4º trimestre de 2021, e de conformidade co disposto no artigo 124 da Lei xeralPadr tributaria e 88 do Regulamento xeral de recadación, o citado padrón someterase a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello das Somozas, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de un mes dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. As Somozas, 19 de xaneiro de 2022, Asinado electrónicamente O alcalde Asdo.: Juan Alonso Tembrás
24/01/2022 | Administración LocalMunicipal
Dodro
Prórroga do orzamento para o exercicio 2022

O Concello de Dodro, mediante resolución da Alcaldía núm.534/2021, acordou a prórroga do orzamento para o exerccio 2022, sendo o contido de dita resolución o seguinte: “Non sendo posible a aprobación definitiva do Orzamento para o ano 2022 nas datas previstas no Real Decreto 2/2004, de 5 de marzo, Texto refundido da lei reguladora das facendas locais. Considerando o disposto nos artigos 169.6 do Real Decreto 2/2004, de 5 de marzo, Texto refundido da lei reguladora das facendas locais, e 21 do Real Decreto 500/90, nos que se establece a prórroga automática do orzamento do exercicio anterior. Visto o informe emitido pola Intervención Municipal de data 30 de decembro de 2021. Esta Alcaldía, en uso da competencia residual a favor deste órgano prevista no artigo 21.1 m) da LRBRL, Primeiro.- Prorrogar os créditos iniciais do estado de gastos consignados no orzamento 2021 ao 2022 cos axustes á baixa contemplados no informe proposta de intervención así como as previsións de ingreso contempladas no estado de ingresos para o referido exercicio, de acordo co seguinte detalle: Segundo.- Declarar non prorrogables os seguintes créditos: 1. A totalidade dos crédirtos do capítulo 6 de gastos (investimentos). 2. A totalidade dos créditos do capítulo 7 (subvencións de capital) 3. As subvencións nominativas seguintes: Terceiro.- En tanto non se aprobe definitivamente o Orzamento para o exercicio 2022, o Orzamento prorrogado do 2021 poderá ser obxecto de calquera das modificacións orzamentarias previstas no Real Decreto 2/2004, Texto Refundido da Lei Reguladora das Facendas Locais, de acordo co disposto no artigo 21 do Real Decreto 500/90. As modificacións e axustes efectuados sobre o orzamento prorrogado entenderanse feitas sobre o orzamento definitivo, salvo que o Pleno dispoña no propio acordo de aprobación deste último, que determinadas modificacións ou axustes se consideran incluídas nos créditos iniciais, en cuxo caso deberán anularse os mesmos. Aprobado o orzamento definitivo, deberán efectuarse os axustes necesarios para dar cobertura, no seu caso, ás operacións efectuadas durante a vixencia do orzamento prorrogado.” Dodro, 19 de xaneiro de 2022 O alcalde, Francisco Xabier Castro Tourís
24/01/2022 | Administración LocalMunicipal
Culleredo
Economía, Facenda e Réxime Interior
Anuncio de información pública do “Plan de Movilidad Urbana Sostenible del Municipio de Culleredo”

Por resolución da Alcaldía de data 18/01/2022, acordouse someter a información pública o documento “Plan de Movilidad Urbana Sostenible del Municipio de Culleredo”. O citado documento queda exposto ao público por un período de trinta (30) días hábiles, contados a partir da publicación no BOP, nas oficinas municipais do Concello de Culleredo, Área de Medio Ambiente, Servizos e Obras, situadas na rúa do Concello, número 12, en horario de 9.00 a 14.00 horas, os días laborais de luns a venres, así como no taboleiro de anuncios e sede electrónica deste Concello. Culleredo, a 19 de xaneiro de 2022. O alcalde José Ramón Rioboo Castro
24/01/2022 | Administración LocalMunicipal
Ribeira
Calendario do contribuínte exercicio 2022 do Concello de Ribeira

ANUNCIO CALENDARIO DO CONTRIBUÍNTE EXERCICIO 2022 PERÍODOS VOLUNTARIOS DE INGRESO DAS DÉBEDAS DE VENCEMENTO PERIÓDICO E NOTIFICACIÓN COLECTIVA O artigo 25 da Ordenanza xeral municipal de xestión, recadación e inspección dos tributos e outros ingresos de dereito público dispón que os períodos para pagar os tributos e outros ingresos públicos de carácter periódico que se xestionen por recibo serán establecidos pola Alcaldía, e serán obxecto de difusión a través da sede electrónica do Concello. No caso dos tributos de notificación colectiva e periódica (padróns fiscais) que non teñan establecido outro prazo nas súas normas reguladoras, os períodos voluntarios de pagamento deberán ser establecidos de conformidade co disposto no artigo 62.3 da Lei 58/2003, Xeral Tributaria, do 17 de decembro. En base ao exposto, e en uso das atribucións previstas no artigo 21.1. f) e s) d7/85, do 2 de abril, reguladora das bases do réxime local, e 25 da Ordenanza Fiscal Xeral, a Alcaldía resolveu aprobar o CALENDARIO DO CONTRIBUÍNTE para o exercicio 2022, de acordo co seguinte detalle: INGRESOS DE DEVENGO ANUAL E NOTIFICACIÓN COLECTIVA INGRESOS DE VENCEMENTO TRIMESTRAL E NOTIFICACIÓN COLECTIVA INGRESOS DE DEVENGO MENSUAL E NOTIFICACIÓN COLECTIVA Sen prexuízo do anterior, a Alcaldía resérvase a facultade de modificar o presente calendario cando motivos de índole técnica, debidamente xustificados no expediente, impidan a posta ao cobro dos valores nas datas sinaladas, informando de tales circunstancias aos cidadáns coa suficiente antelación unha vez aprobados os correspondentes padróns fiscais e o seu prazo de ingreso en período voluntario. Ribeira, a 19 de xaneiro de 2022. A alcaldesa en funcións Gladys Ines Fafila Arenzana
24/01/2022 | Administración LocalMunicipal
Santiago de Compostela
Secretaría Xeral
Decreto de ausencia do alcalde

ANUNCIO O alcalde, con data 18 de xaneiro de 2022, ditou o seguinte decreto: “Por mor da miña ausencia os días 19 a 21 de xaneiro de 2022, ámbolos dous incluídos, e co fin de garantir o correcto funcionamento desta Alcaldía, consonte ás atribucións que me confire o artigo 124 da Lei 7/1985, do 2 de abril, reguladora das bases do réxime local, RESOLVO: Primeiro. –Delegar na primeira tenente de alcalde, dona Mercedes Rosón Ferreiro, as atribucións da Alcaldía durante o período antes indicado. Segundo. –Publicar esta resolución no BOP, non obstante o cal producirá efectos desde a súa sinatura. Terceiro. –Notificar esta resolución á interesada e dar conta ao Pleno na primeira sesión que teña lugar.” Santiago de Compostela, 18 de xaneiro de 2022. O SECRETARIO XERAL DO PLENO Asdo.: José Ramón Alonso Fernández
24/01/2022 | Administración LocalMunicipal
Brión
Anuncio de aprobación dos padróns do prezo público polos servizos de axuda no fogar básica e dependencia do mes de decembro de 2021

Anuncio de aprobación dos padróns do prezo público polos servizos de axuda no fogar básica e dependencia do mes de decembro de 2021 Mediante resolución da Alcaldía de data 19 de xaneiro de 2022 aprobouse o padrón do servizo de axuda no fogar básica e dependencia do mes de decembro. De acordo co disposto no artigo 102.3 da Lei 58/2003, do 17 de decembro, xeral tributaria, notifícanse colectivamente os recibos derivados destes padróns e expóñense ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, do 5 de marzo, polo que se aproba o texto refundido da lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo dun mes, a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 29/98, do 13 de xullo, reguladora da xurisdición contencioso-administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 25 de xaneiro de 2022 ao 25 de marzo de 2022. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 19 de xaneiro de 2022. O alcalde Pablo Lago Sanmartín
24/01/2022 | Administración LocalMunicipal
A Capela
Aprobación do padrón fiscal decembro 2021 das taxas do Servizo de Axuda no Fogar

Aprobados por Resolución desta Alcaldía número 2022-0019 ditada con data de 17 de xaneiro, o padrón e listas cobratorias das taxas pola prestación do Servizo de Axuda no Fogar, referidos todos eles ao mes de decembro do exercicio 2021, a efectos tanto da súa notificación colectiva, nos termos que se deducen do artigo 102.3 da Lei 58/2003, de 17 de decembro, Xeral Tributaria, como da submisión deles a trámite de información pública, por medio do presente anuncio, exponse ao público no Boletín Oficial da Provincia e no taboleiro municipal de edictos, polo prazo de quince días hábiles, a fin de que quenes se estimen interesados poidan formular cantas observacións, alegacións ou reclamacións, por convintes, teñan. Contra o acto de aprobación do citado padrón e/ou as liquidacións contidas nel poderá interporse recurso previo de reposición ante a Alcaldía Presidencia no prazo dun mes a contar dende o día seguinte ao de finalización do termo de exposición pública, de acordo con canto establece o artigo 14 do texto refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. De conformidade co establecido no artigo 62.3 da Lei 58/2003, de 17 de decembro, Xeral Tributaria, ponse en coñecemento dos contribuíntes que se procederá ao cobro en período voluntario das taxas de referencia, en: Localidade: A Capela Oficina de Recadación: Casa do Concello Horario: de luns a venres de 8:00 a 14:00 horas Os contribuíntes que reciban o aviso de pago poderán pagalo presentando o aviso na oficina de recadación ou nas oficinas das seguintes entidades: - ABANCA CORPORACIÓN BANCARIA, S. A. Os contribuíntes que non reciban o aviso de pago poderán pagalo na oficina de recadación no horario e prazo establecidos. Transcorrido o prazo de ingreso voluntario sen que se teña satisfeita a débeda iniciarase o período executivo, de acordo co tenor dos artigos 26, 28 e 161 da Lei 58/2003, de 17 de decembro, Xeral Tributaria, o que determinará a esixencia dos intereses de demora, así como as recargas que correspondan e, no seu caso, das costas do procedemento de prema. A Capela, 19 de xaneiro de 2022 O alcalde Manuel Meizoso López
24/01/2022 | Administración LocalMunicipal
Porto do Son
Aprobación padrón fiscal 1º trimestre 2022 Praza Abastos Porto do Son

A Concelleira Delegada de Facenda, Persoal, Administración, Rexeneración de Núcleos Rurais e Cambio Climático do Concello de Porto do Son, en virtude das delegacións conferidas por Decreto de Alcaldía 553/2019, ditou resolución o día 18/01/2022 aprobando o Padrón Fiscal do ano 2022 da Taxa pola prestación de servizos na praza de abastos de Porto do Son, do seguinte xeito: Postos fixos: oito (8) recibos, por un importe total anual de 2.798,56 €. Postos eventuais: cinco (5) recibos, por un importe total anual de 491,40 €. Do mesmo xeito, aprobou as liquidacións tributarias relativas ao primeiro trimestre do exercicio 2022, coa seguinte desagregación: Postos fixos: oito (8) recibos, por un importe total anual de 699,64 €. Postos eventuais: cinco (5) recibos, por un importe total anual de 122,85 €. O período de pagamento para cada un dos trimestres será o seguinte: Contra esta resolución poderá interpoñerse recurso de reposición ante o Alcalde- Presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de finalización do período de exposición pública do padrón (un mes). Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Porto do Son, 18 de xaneiro de 2022 A Concelleira Delegada, Mª José Maneiro Quintáns.
21/01/2022 | Administración LocalMunicipal
Pontedeume
Aprobación definitiva do límite de gasto non financiero, do orzamento municipal e do cadro de persoal do Concello de Pontedeume 2022

Aprobación definitiva do límite de gasto non financiero, do orzamento municipal e do cadro de persoal do Concello de Pontedeume 2022 O Pleno do Concello de Pontedeume, celebrado o 3/12/2021, adoptou o acordo de aprobación do límite de gasto non financeiro, do orzamento municipal e do cadro de persoal do Concello de Pontedeume 2022, cuxo anuncio foi publicado no BOP da Coruña número 234, do 10/12/2021. Concluído o período de información pública e presentada unha alegación non admitida a trámite na sesión plenaria celebrada o 17/01/2022, de conformidade co disposto no artigo 169 do Real Decreto Lexislativo 2/2004, do 5 de marzo, polo que se aproba o Texto refundido da Lei reguladora das facendas locais e o artigo 20 do Real decreto 500/1990, de 20 de abril, mediante o presente, publícase o resumo por capítulos: O cadro de persoal desta Corporación, aprobado xunto co orzamento, é o seguinte: PERSOAL LABORAL CON CONTRATOS DE DURACIÓN DETERMINADA Contra a aprobación definitiva os interesados poderán interpoñer directamente recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados a partir da aprobación definitiva. Documento asinado dixitalmente a día 18-01-2022 polo alcalde en funcións, José Simoes Couceiro
21/01/2022 | Administración LocalMunicipal
Moeche
Delegación das competencias da Alcaldía

Por Resolución da Alcaldía núm.2022-0009, de data 17 de xaneiro de 2022, aprobouse a resolución cuxa parte dispositiva se transcríbe literalmente: PRIMEIRO.- Delegar a totalidade das funcións da Alcaldía no 1.º tenente de alcalde, D. Magín Fernando Lago Tuimil, os días 20, 21 e 22 de xaneiro de 2022. SEGUNDO.- Do presente acordo darase conta ó interesado para o seu coñecemento e efectos oportunos. TERCEIRO.- En cumprimento do disposto no art.44 do R. O. F. das entidades locais o presente acordo publicarase no B. O. P. para o seu coñecemento xeral. Moeche, 17 de xaneiro de 2022 A alcaldesa Beatriz Bascoy Maceiras
21/01/2022 | Administración LocalMunicipal
San Sadurniño
Aprobación de padrón fiscal de axuda no fogar do mes de decembro de 2021

Apróbase por Resolución da Alcaldía con data 17 de xaneiro de 2022, o padrón cobratorio correspondente á prestación do servizo de axuda no fogar a persoas dependentes do mes de decembro do exercicio 2021, que comprende un total de 35 recibos e ten un importe total de 3.564,78 euros, e á prestación do servizo de axuda no fogar de libre concorrencia do mes de decembro do exercicio 2021, que comprende un total de 11 recibos e ten un importe total de 276,68 euros, e de conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns sométense mediante o presente a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. San Sadurniño, 17 de xaneiro de 2022. O ALCALDE, Secundino García Casal.
21/01/2022 | Administración LocalMunicipal
Boiro
Publicación da modificación da composición da Xunta de Goberno Local

Por resolución da Alcaldía núm 1455/2021 designáronse os novos membros da Xunta de Goberno Local, órgano colexiado que queda composto polos seguintes membros: ALBA LORENA OSCAR BENITO M'RINI HINZ GREGORIO SANTIAGO ELIANA ELIZABETH PUTANU LEGAZPIA ARES LINDA RAQUEL LUCIA BAGO GHICA CAMPOS GERLINDE IRINA GABRIELA PASABADOS OUASS Correspónderalle a Presidencia ao alcalde do Concello. Asimesmo, a Xunta de Goberno Local celebrará sesións ordinarias na denominada “Sala de Xuntas” o MÉRCORES de cada semana, ás 13:30 horas en primeira convocatoria e unha hora despois en segunda. No caso de que coincida nun día inhábil, a sesión realizarase o día inmediatamente anterior ou posterior. O alcalde poderá cambiar o día e a hora das sesións, así como suspendelas en Semana Santa, Nadal e outros períodos festivos, e pospoñer ou avanzar a súa realización, dentro da mesma semana, cando o día de celebración sexa inhábil ou concorran circunstancias especiais. En Boiro a 13 de xaneiro de 2022. O Alcalde: José Ramón Romero García.
21/01/2022 | Administración LocalMunicipal
Boiro
Anuncio da aprobación inicial da Ordenanza de medio ambiente do Concello de Boiro

O Pleno do Concello, en sesión ordinaria celebrada o 22 de decembro de 2021, acordou aprobar inicialmente a Ordenanza de Medioambiente do Concello de Boiro. De conformidade co previsto no artigo 49. b) da Lei 7/1985, do 2 de abril, Reguladora das Bases de Réxime Local, ábrese un período de información pública por espacio de 30 días para a presentación de reclamacións e suxerencias. No caso de que non se presentase ningunha reclamación ou suxerencia, entenderáse definitivamente adoptado o acordo ata entón provisional, entrando en vigor coa publicación íntegra do texto e unha vez transcorra o prazo de quince días hábiles. En Boiro a 17 de xaneiro de 2022. O Alcalde: José Ramón Romero García.
21/01/2022 | Administración LocalMunicipal
Cedeira
Delegación das funcións da Alcaldía

ANUNCIO Con data 14.01.2022 foi ditada a Resolución da Alcaldía núm.20/2022 que literalmente di: “RESOLUCIÓN DA ALCALDÍA Asunto: DELEGACIÓN DE FUNCIÓNS DE ALCALDÍA NO PRIMEIRO TENENTE DE ALCALDE Tendo previsto ausentarme do termo municipal dende o día 18 ata o 21 de xaneiro de 2022 (ambos incluídos), e de conformidade co disposto no artigo 23.3 da Lei 7/1985, do 2 de abril, reguladora das bases do réxime local; e no artigo 47 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, RESOLVO: Primeiro. –Delegar as funcións de Alcaldía no 1.º tenente de alcalde, D. Manuel Pérez Riola, a fin de que substitúa na totalidade das citadas funcións dende o día 18 ata o 21 de xaneiro de 2022 (ambos incluídos). Segundo. –Notificar a presente Resolución ó interesado, así como publicala no taboleiro de edictos da Corporación e no Boletín Oficial da Provincia.” En Cedeira, 17 de xaneiro de 2022. O alcalde Pablo Diego Moreda Gil
21/01/2022 | Administración LocalMunicipal
Boiro
Anuncio delegación funcións da Alcaldía

DECRETO Expediente: 7382/2021 En base ao disposto nos artigos 44.1, 44.2 e 47.2 do Real Decreto 2.568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, veño en DECRETAR o seguinte: Primeiro.- Efectuar delegación, por ausencia, de todas as competencias da Alcaldía no primeiro Tenente de Alcalde, Don José Luis Ruiz Laíño dende o día 30 de decembro ata o 6 de xaneiro de 2022. Segundo.- Publíquese o contido do presente Decreto no Boletín Oficial da Provincia de A Coruña, e déase conta do mesmo ao Pleno na primeira sesión que celebre. En Boiro a 29 de decembro de 2021. O Alcalde: José Ramón Romero García.
21/01/2022 | Administración LocalMunicipal
Boqueixón
Expediente 2021/t004/000002. Orzamento xeral do Concello de Boqueixón correspondente ao exercicio de 2022

Trámite: anuncio de aprobación inicial O 12/01/2022 o Pleno da Corporación aprobou inicialmente o Orzamento xeral do Concello de Boqueixón para o ano de 2022. Faise público a fin de que, durante o prazo de quince días hábiles a computar dende o seguinte ao da publicación no correspondente anuncio no Boletín Oficial da Provincia da Coruña, os interesados poidan examinar o expediente e presentar reclamacións ante o Pleno. O acordo inicialmente adoptado entenderase definitivamente adoptado se durante o dito prazo non se presentan reclamacións; no caso contrario, o Pleno disporá do prazo dun mes para resolvelas. Boqueixón, 18 de xaneiro de 2021 Manuel Fernández Munín, alcalde-presidente
21/01/2022 | Administración LocalMunicipal
Camariñas
Delegación das funcións da Alcaldía os días 20 e 21 de xaneiro no primeiro tenente de alcalde por ausencia

Faise público que por Decreto da Alcaldía 22/2022, do 13-01-2022 e Decreto 35/2022, do 17-01-2022, de corrección de erros, acordouse o seguinte: PRIMEIRO. Delegar as funcións da Alcaldía os días 20 e 21 de xaneiro de 2022 no 1º tenente de alcalde, D. Sergio Caamaño Fernández. No suposto de producirse a vacante, ausencia ou enfermidade do anteriormente indicado, as referidas funcións pasarían automaticamente aos demais tenentes de alcalde, segundo a orde de nomeamento. No suposto que a abaixo asinante alcaldesa se reincorporase ás súas funcións antes de ter transcorrido o período expresado no apartado núm.1 da parte resolutiva deste Decreto, a presente delegación quedaría automaticamente revogada. SEGUNDO. Que as resolucións administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO. Notificar o presente Decreto ao interesado, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, a 18 de xaneiro de 2022 A alcaldesa, Asdo.: Sandra Insua Rial
21/01/2022 | Administración LocalMunicipal
Vilarmaior
Secretaría - Intervención
Aprobación do padrón pola taxa de prestación de servizos socioculturais, deportivos e de lecer, xaneiro 2022

ANUNCIO Aprobación de padrón fiscal Mediante Decreto da Alcaldía de data do 18 de xaneiro de 2022 aprobouse o padrón fiscal da taxa pola prestación de servizos socioculturais, deportivos e de lecer, correspondentes ao mes de xaneiro de 2022, por importe de 1.068 euros, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.–Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.–Poderá interporse calquera outro recurso que os interesados consideren oportuno. Vilarmaior, 18 de xaneiro de 2022. O ALCALDE Carlos Vázquez Quintián
21/01/2022 | Administración LocalMunicipal
Monfero
Anuncio aprobación definitiva orzamento 2022

Unha vez aprobado definitivamente polo Pleno deste Concello o orzamento xeral para o exercicio de 2022, por acordo adoptado en sesión celebrada o dezasete de decembro de dous mil vinte e un, en cumprimento do que dispón o artigo 169.3 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, faise público que o devandito Orzamento ascende, tanto en Gastos como en Ingresos, á contía de DOUS MILLÓNS CENTO VINTE MIL EUROS. Corresponden a cada capítulo as cantidades que a continuación se expresan: Na referida sesión, tamén se acordou aprobar definitivamente as Bases de Execución do devandito orzamento, coas normas en materia de persoal e actualización e cuarta modificación da relación de postos de traballo que conteñen, que comporta a creación das prazas que figuran a continuación na relación, e os importes para retribucións, asistencias e indemnizacións para os membros da Corporación que constan nelas, que non varían, o Anexo de Investimentos e o Cadro e o Anexo de Persoal para o 2022, e o resto de documentos que o integran. De acordo co que preceptúa o art.127 do Real decreto lexislativo 781/1986, do 18 de abril, reprodúcense a continuación os resumos correspondentes da RPT actualizada e modificada, así como as previsións de nomeamentos de persoal funcionario interino e de contratacións laborais temporais: Cód: Código do posto C. D: Complemento destino T. P: Tipo de posto; S: singularizado; N: noutro caso F. P: Forma provisión; C: Concurso (por defecto se se trata de concurso-oposición); P. I.: Promoción interna ADM: Administración por adscrición; AE: Administración Estatal; AL: Administración local H. N: Habilitado nacional; A. X: Administración xeral; A. E: Administración especial S. B: Salario base; I. R: Incentivo rendemento D. D: Duración determinada Así mesmo, en cumprimento do disposto polo art.75 da Lei 7/1985, de 2 abril, fanse publicas as retribucións, indemnizacións e asistencias dos membros da Corporación para o ano 2022 1.- Por asistencia a sesións de órganos colexiados, os membros da corporación percibirán 80,00 euros por cada asistencia.2.- Os gastos ocasionados por comisións de servizo abonaranse da forma seguinte: - En caso de utilizar o vehículo propio, por cada km. percorrido abonaranse, 0,19 euros, a xustificar na forma que se determina nas Bases de Execución do Orzamento. - No que respecta a dietas por traslado fóra da localidade, satisfaranse 180,00 euros diarios se se pasa a noite fóra do domicilio habitual, e 90,00 euros nos demais casos. Contra a aprobación definitiva do orzamento, os interesados poderán interpoñer directamente recurso contencioso-administrativo ante a Sala correspondente do Tribunal Superior de Xustiza de Galicia, segundo establece o artigo 171 do Real Decreto Lexislativo 2/2004, de 5 de marzo, polo que se aproba o Texto refundido da Lei reguladora das facendas locais, no prazo de dous meses contados a partir do día seguinte ao da publicación deste anuncio no BOP. Monfero, 17 de xaneiro de 2022 O Alcalde Andres Feal Varela.
21/01/2022 | Administración LocalMunicipal
Fene
Secretaría
Lista provisional de admitidos/as e excluídos/as a praza conserxe

ANUNCIO Por Resolución da Alcaldía do 18.01.2022 aprobouse a lista provisional de persoas admitidas e excluídas para o proceso selectivo para a cobertura, mediante persoal funcionario de carreira, dunha praza de conserxe da oferta de emprego público do ano 2019. A resolución pode consultarse en https://fene.gal/portal-cidadan/index/gl e no taboleiro de edictos da sede electrónica do Concello de Fene (https://sede.fene. gal/opencms/gl/informacion/). Asinado dixitalmente polo alcalde, Juventino José Trigo Rey, en Fene a 18 de xaneiro de 2022.
21/01/2022 | Administración LocalMunicipal
Cambre
Aprobación do padrón do prezo público polo servizo de axuda no fogar do mes de outubro de 2021

Por Resolución da concelleira delegada da Área de Economía, Facenda e Recursos Humanos núm.68/2022, do 17 de xaneiro, aprobouse o padrón do prezo público polo servizo de axuda no fogar do mes de outubro de 2021, tal e como se transcribe a continuación: «PRIMEIRO.- Aprobar o padrón fiscal do prezo público polo servizo de axuda no fogar, tendo en conta as horas prestadas no servizo de axuda no fogar do mes de outubro de 2021, que comprende 111 recibos e 19 cotas cero dun total de 129 persoas usuarias (ARJM aparece dúas veces no padrón por cambio do copago de SAF no mesmo mes), e os importes correspondentes que deberán aboar cada un dos usuarios/as en función da súa capacidade económica e das horas de atención recibidas, por un importe total de dez mil oitocentos noventa e cinco euros con corenta e cinco céntimos (10.895,45 euros) desde dona Beatriz Carlota Ciuperca Cobler a dona Laura Ioana Guillamont Vowles.- Expoñer ao público os datos incorporados aos padróns que se aproban, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días desde a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. TERCEIRO.- Contra as liquidacións incorporadas aos padróns todos os interesados poderán interpoñer recurso de reposición ante esta concellería, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado desde o día seguinte ao remate da exposición ao público dos padróns. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes desde a súa interposición. Contra a desestimación presunta do recurso poderase interpoñer recurso contencioso-administrativo ante o Xulgado do Contencioso-adminsitrativo da Coruña, no prazo de dous meses, desde a notificación da resolución expresa, ou de seis meses desde que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime conveniente. CUARTO.- Dar conta da presente resolución á Intervención e á Tesourería municipal a través da plataforma TEDEC.» O que se publica para os efectos oportunos. Cambre, 18 de xaneiro de 2022 A concelleira delegada da Área de Economía, Facenda e Recursos Humanos P. D. (R. A. núm.1323/2019, do 1 de xullo) María Dolores Pan Lesta